Diari Oficial de la Generalitat Valenciana


Sumari del DOGV 3307, del 13-08-1998 (1998/5987)

ORDRE de 6 de juliol de 1998, per la qual es modifica l’Ordre de 16 de maig de 1997, de la Conselleria d’Agricultura, Pesca i Alimentació, per la qual es desplega el Reglament Orgànic i Funcional.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/07/06/(1)/dof/vci/html**

### Dades del document

Número de DOGV
:   3307

Data del DOGV
:   13-08-1998

Secció del DOGV
:   I. DISPOSICIONS GENERALS

Número del document
:   1998/5987


Data del document
:   06-07-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 6 de juliol de 1998, per la qual es modifica l'Ordre de 16 de maig de 1997, de la Conselleria d'Agricultura, Pesca i Alimentació, per la qual es desplega el Reglament Orgànic i Funcional. [1998/5987]
  
L'Ordre de 16 de maig de 1997, de la Conselleria d'Agricultura, Pesca i Alimentació, desplega el Decret 35/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, modificat per mitjà del Decret 149/1997, de 8 d'abril, del Govern Valencià.
  
El temps transcorregut des que es va aprovar ha posat de manifest una desigual distribució de funcions i volum de treball en els serveis que integren l'àrea de protecció dels conreus, adscrita a la Direcció General d'Investigació, Desenvolupament Tecnològic i Sanitat Vegetal, que evidencia la necessitat de modificar el primitiu disseny organitzatiu d'aquesta unitat administrativa a fi de portar a terme una gestió més eficaç en les tasques encomanades.
  
Per això, fent ús de les facultats que m'atribueix el Decret 35/1997, de 26 de febrer, i els articles 35.e) i 71 de la Llei 5/1983, de 30 de desembre, del Govern Valencià,
  
ORDENE
  
Article únic
  
Es modifica l'article 3 de l'Ordre de 16 de maig de 1997 pel que fa a la configuració dels serveis que integren l'àrea de protecció dels conreus, que queda redactat de la manera següent:
  
«L'àrea de protecció dels conreus, de la qual dependran els serveis de Protecció Vegetal i Sanitat Vegetal:
  
Al Servei de Protecció Vegetal correspon la detecció de plagues i malalties dels conreus, el desplegament de campanyes de tractament, l'emissió d'avisos i recomanacions fitosanitàries, l'experimentació amb productes fitosanitaris, la proposta de normativa i vigilància de l'ús correcte de plaguicides, la cria de parasitoides útils per a la lluita biològica i integrada, el control i foment de la Xarxa Agrometeorològica, i la proposta de normatives i vigilància sobre control de característiques de maquinària per a tractaments fitosanitaris i revisió d'equips en ús, i la gestió del Registre d'Establiments i Serveis Plaguicides.
  
Al Servei de Sanitat Vegetal correspon l'estudi de nous mètodes de lluita contra plagues i malalties, l'establiment de plans de vigilància dels residus de productes fitosanitaris, la planificació de la lluita biològica i integrada, el foment de l'agricultura compatible amb el medi ambient, la supervisió i gestió dels Registres de la Producció Integrada, la realització d'anàlisis del Laboratori de Diagnòstic de plagues i malalties, l'ordenació de producció de material vegetal de reproducció i flor tallada, amb inclusió del control, la certificació i la inspecció del procés comercial, els assajos de valor agronòmic en el material vegetal de reproducció, l'expedició de passaports fitosanitaris i la gestió del Registre Oficial de Productors, Comercials i Importadors de Vegetals i dels registres de Productors de Plantes de Viver, Comerciants de Llavors i Plantes de Viver i de Productors de Flor Tallada.»
  
Disposició final
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 6 de juliol de 1998
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI